Sharapova, Azarenka in VSA-kwarteind | Nuus24
Roddick deur na derde ronde by VSA Ope
Scheepers uit VSA-toernooi
Tsonga, Venus uit VSA Ope
New York – Maria Sharapova het Sondag vir die eerste keer sedert 2006 die kwarteindronde van die Amerikaanse Ope in New York gehaal toe sy haar Russiese landgenoot Nadia Petrova met 6-1, 4-6 en 6-4 geklop het.En die verdedigende kampioen Samantha Stosur van Australië sal teen die top-gekeurde Victoria Azarenka in haar kwarteindwedstryd te staan kom nadat sy die Brit Laura Robson met 6-4 en 6-4 geklop het."As verdedigende kampioen sal sy baie gemotiveerd wees. Ek sal ook gemotiveerd wees," het Azarenka gesê. "Dit is my eerste kwarteindstryd by die Amerikaanse Ope en ek sien baie uit daarna."Sharapova se volgende teenstander is die elfde gekeurde Marion Bartoli van Frankryk, wat die 2011 Wimbledon-kampioen Petra Kvitova geklop het.Sharapova se wen-rekord teen Bartoli is 4-0.Stosur het al ses van haar vorige ontmoetings met Azarenka verloor. Azarenka se mees onlangse oorwinning oor die Australiër was in Februarie in die eindstryd van die Doha-toernooi.Vir die jongste sportnuus volg Nuus24Sport op Twitter.
Lees meer oor: maria sharapova | victoria azarenka | amerikaanse ope VOLGENDE OP NUUS24X